प्रशासन ने फिर से किए अतिक्रमण को हटाया
प्रशासनिक टीम अब सड़कों पर पसरे अतिक्रमण के खिलाफ सख्त रुख अपना रही है। मुहिम में अब तक जिन रास्तों से कब्जा हटाया गया है, वहां दोबारा से अतिक्रमण नहीं हो इसके लिए प्रशासनिक टीम लगातार मार्गों में जेसीबी व क्रेन पहुंचा रही है। इसी कड़ी में बुधवार को सुबह 11 बजे से नपा की टीम मशीनों के साथ शहर की एबी रोड, मेन बाजार, सुठालिया रोड के बायपास मार्ग होते हुए आगरा-मुंबई हाईवे के बायपास पर पहुंची। इसके बाद यहां से नपा की टीम अपने दल बल के साथ इंदौर नाका पहुंची।
मशीन से हटाया अतिक्रमण : दोपहर 12 बजे इंदौर नाका पहुंची अतिक्रमण विरोधी टीम ने अपना काम शुरू किया। यहां सड़क पर काबिज दुकानदारों के कच्चे पक्के अतिक्रमण को हटाया गया। इसी के साथ नृसिंह द्वार के आसपास से भी दुकानदारों का सामान हटवाया गया। अतिक्रमण विरोधी अमले को देख इस इलाके के दुकानदार व अतिक्रमणकारी सकते में आ गए।
तीन घंटे तक चली मुहिम
इंदौर नाका क्षेत्र में बुधवार को तीन घंटे तक अतिक्रमण विरोधी मुहिम चलाई गई। इस बीच 25 से अधिक दुकानदारों का अतिक्रमण को हटाया। अमले को देख राजगढ़ रोड पर भी कई दुकानदारों ने सड़क से अपना सामान हटाना शुरू कर दिया।
लगातार चलेगी मुहिम
शहर को व्यवस्थित करने के लिए अतिक्रमण विरोधी मुहिम लगातार चलाई जाएगी। इससे शहर के हजारों लोगों को फायदा मिलेगा। -इकरार अहमद, सीएमओ नपा ब्यावरा
hin_Deva hin_Deva hin_Deva hin_Deva hin_Deva hin_Deva hin_Deva